**Komentar**: Pojam konstante koja ide iza let je malo širi. Npr. možemo reći let a =  
obj, a zatim promeniti podatke tog objekta obj - konstantna je  
referenca, ali ne i vrednost za koju je ta referenca vezana

**Odgovor**: Prilikom uvodjenja ključne reči ‘let’, navedena je fusnota koja naglašava da će širi pojam konstane biti objašnjen u delu „Klase i strukture“ (3. pasus) jer postoji razlika između definisanja konstantne instance klase i strukture.

**Komentar**: Primer koda 2.4 - izbegavati da se u prelom navodnik prebaci u novi red  
(bolje ceo narandzasti string da bude u posebnom redu)

**Odgovor**: Ceo string je prebačen u novi red da bi se izbeglo prelamanje (primer koda 2.4, primer koda 2.8, primer koda 2.10, primer koda 2.31)

**Komentar**: Pre pominjanja nil-sjedinjavanja trebalo bi prvo opisati šta je nil

**Odgovor**: Dodato je objašnjenje nil u odeljku „Moderan jezik“ (poglavlje 2.2) gde se nil vrednost pominje prvi put

**Komentar**: Kog tipa je rezultat primene operatora raspona (niz, generator/enumerator, ...)?

**Odgovor**: Dodato je objašnjenje, rezultat primene operatora raspona je tipa „Range“, generička struktura koja predstavlja interval elemenata

**Komentar**: Karakteri i stringovi - zašto prvo samo kratko poglavlje, pa onda ponovo  
posebno poglavlje 2.7 tek kasnije? Da li se može objediniti?

**Odgovor**: Nije poglavlje 2.7 već se pominje primer koda 2.7 koji sledi odmah nakon pasusa o karakterima i stringovima.

**Komentar**: var treciString: String? - šta je ovo?

**Odgovor**: Dodat je komentar uz definisanje promenljive, da je ovo definisanje opcione promenljive tipa ‘String’

**Komentar**: for je tesno vezan za kolekcije. Da li možda prvo ispričati kolekcije,  
pa onda for? Možda samo dati u tekstu reference na poglavlje o kolekcijama.

**Odgovor**: Kako se u prvoj rečenici o for-in petlji spominju kolekcije, dodata je referenca na kraju rečenica koja ukazuje na poglavlje o kolekcijama.

**Komentar**: Zašto su kolekcije ubrojane u napredne koncepte? Ovo imaju svi savremeni  
jezici i ništa tu nije napredno.

**Odgovor**: Premestio sam poglavlje o kolekcijama u delu o osnovnim konceptima, nakon poglavlja o kontroli toka

**Komentar**: hash -> heš (usvojili smo ovaj termin na algoritmima jako davno - prof.  
Živković ga u svojoj knjizi piše ćirilicom još od kada sam ja bio student)

**Odgovor**: Promenjeno hash -> heš

**Komentar**: Da li su skupovi uređeni?

**Odgovor**: Dodato je objašnjenje da skupovi nisu uređeni, već se efikasnost pristupanja elementima garantuje upotrebom heš vrednosti

**Komentar**: enumerated -> objasniti

**Odgovor**: Objašnjeno u pasusu pre prve upotrebe funkcije enumerated, nakon rečenice u kojoj se opisuje praktična upotreba ove funkcije.

**Komentar**: removeAt(0) -> ovo je verovatno složenosti O(n) - diskutovati i  
izbegavati ako je moguće

**Odgovor**: Jeste složenosti O(n), isto kao i removeFirst(). Umesto ove funkcije ubačen je primer upotrebe funkcije popLast() koja je kao i funkcija removeLast() složenosti O(1).

**Komentar**: Generičke funkcije i zatvorenja razbijaju priču o strukturama podataka  
(deluje mi da bi bolje bilo da klase i strukture idu odmah iza kolekcija)

**Odgovor**: Na osnovu jednog od prethodnih komentara, deo “Kolekcije” je prebačen u osnovne koncepte jezika, tako da je deo “Klase i strukture” ostavljen nakon dela “Generičke funkcije i zatvorenja”.  
**Komentar**: moderan jezik - iz ovog naslova se može očekivati neka meta diskusija, a  
priča se o jednom vrlo konkretnom svojstvu (ARC). Naredna poglavlja su  
sva neka opšta diskusija, pa mi ovaj tehnički deo odudara. Deluje mi da  
bi se ARC mogao prebaciti u pregled jezika, a da se onda ova cela meta  
priča o svojstvima jezika može prebaciti pre samog pregleda jezika, gde  
se opisuje istorijat i neka osnovna svojstva.

**Odgovor**: Opis ARC-a je prebačen u delu o naprednim karakteristikama jezika. Poglavlje moderan jezik je prebačen pre dela „Osnovni koncepti jezika“, osim pasusa sa primerima vezanih za klase i strukture, koji je prebačen na kraju poglavlja „Klase i strukture“.